Думы мае, думы мае (Шаўчэнка/Бядуля)
Думы мае, думы мае,
Вы адны са мною,
Не кідайце хоць вы мяне
Лютаю парою.
Прылятайце, галубочкі
Сізыя, уранне
З-за Дняпра, з-за шырокага
У стэп на гуляенне
З кіргізамі убогімі,
Там кожны з іх убогі,
Ужо голы… Хоць на волі
Моляцца ‘шчэ богу.
Прылятайце, мае птушкі
Ціхім словам-сказам
Прывітаю вас, як дзетак,
I заплачам разам.

Орская крэпасць

1847

Вершы
Тарас Шаўчэнка
Пераклады Змітрака Бядулі
Вершы Тараса Шаўчэнкі

uk:Кобзарь (1876)/Том 1/Думи мої!